
38 DR.30.9.2004 

 
 

yang perlu kita utamakan, yang perlu kita titik beratkan supaya institusi masjid ini dibina 
dengan begitu sesuai, dengan begitu baik sekali supaya jemaah di kawasan berkenaan 
tertarik kepada masjid.  Jadi, kalau kita lihat di Pantai Timur, contohnya di Kelantan, 
masjid-masjidnya begitu uzur, sangat uzur.  Bocor sana sini, kedudukannya agak tidak 
menarik minat kepada jemaah untuk hadir ke masjid.  Jadi, saya menyerulah kepada 
kerajaan supaya memberi tumpuan khusus kepada pembinaan ataupun ubahsuai 
masjid supaya menjadi tempat yang menarik minat kepada masyarakat terutamanya 
yang beragama Islam.   

Tuan Pengerusi [Datuk Dr. Yusof bin Yacob]:  Ya, Yang Berhormat, masa 
sudah cukup Yang Berhormat.   

Ir. Shaari bin Hassan:  Sedikit lagi, ya.  Bagi Maksud P.6, Butiran 03400 – 
Kompleks Latihan Islam/Tahfiz, di mana kita lihat bahawa kerajaan telah membina 
beberapa kompleks latihan dan tahfiz ini, tetapi jumlahnya tidak mencukupi.  Saya 
menyeru kepada kerajaan supaya membina pusat-pusat tahfiz ini di setiap Parlimen 
supaya kita dapat memperkembangkan anak-anak muda kita, belia kita supaya minat 
untuk mempelajari Al-Quran dan juga Tahfiz.  Dengan itu Tuan Pengerusi, saya 
menyokong.  Terima kasih.   

Tuan Pengerusi [Datuk Dr. Yusof bin Yacob]:  Kelana Jaya.   

12.49 tgh.   

 Tuan Loh Seng Kok [Kelana Jaya]:  Terima kasih Tuan Pengerusi.  Saya 
juga ingin mengambil bahagian di dalam perbahasan ini menyentuh Maksud B.6 – 
Jabatan Perdana Menteri, yang menyentuh tentang Unit Perancang Ekonomi yang 
meliputi Butiran 020600, 020500 dan juga 020300.   

 Tuan Pengerusi, Unit Perancangan Ekonomi diberi tanggungjawab yang amat 
berat untuk membantu kerajaan, membantu negara untuk membangunkan ekonomi 
negara kita.  Saya ingin pergi terus kepada projek yang lebih spesifik.  Ada projek-
projek yang dirancang oleh Unit Perancang Ekonomi itu, saya rasa perlu dilihat semula.  
Perkara ini pernah saya bangkitkan dalam Dewan ini dan dijawab oleh Setiausaha 
Parlimen Kementerian Kerja Raya mengatakan akan mengambil perhatian.  Projek 
yang saya sebutkan ini ialah projek pembinaan jalan penyambung Subang Kelana.  
Selepas itu saya ada menulis surat kepada Kementerian Kerja Raya (JKR) dan JKR 
membalas surat saya mengatakan projek ini skop kerjanya adalah ditetapkan oleh Unit 
Perancang Ekonomi (EPU) di Jabatan Perdana Menteri.  JKR hanya sebagai agensi 
pelaksanaan sahaja.   

Tuan Pengerusi, kita semua faham bahawa projek-projek seperti ini adalah 
untuk membantu negara dan juga masyarakat tempatan dengan matlamat akan 
membawa pertumbuhan ekonomi kepada negara kita yang berkekalan di samping 
mengekalkan kestabilan sosioekonomi negara dan saya percaya apabila EPU 
menetapkan skop kerja yang sebenarnya, sememangnya telah meneliti segala laporan 
yang dikemukakan termasuklah laporan Traffic Impact Study, Environmental Impact 
Assessment, Social Impact Study dan sebagainya barulah projek ini dapat diluluskan 
untuk dilaksanakan oleh pihak-pihak yang tertentu. 

Tuan Pengerusi, tentang projek pembinaan jalan penyambung Subang Kelana 
ini pada pendapat kita terutamanya kepada penduduk tempatan memang kerajaan 
berhasrat untuk memudahkan pergerakan lalu lintas demi untuk meningkatkan kualiti 
hidup dan juga pergerakan aktiviti ekonomi di situ di mana tidak adanya kesesakan 
jalan, pengguna jalan dapat menjimatkan masa, menjimatkan bahan api, maka dengan 
itulah pergerakan ekonomi akan lebih giat lagi.  Tetapi dari segi skop kerja yang telah 
ditetapkan oleh pihak EPU seperti mana yang telah diberitahu kepada saya oleh pihak 
JKR bahawa ini adalah ditetapkan oleh EPU, kita nampaknya mungkin tidak dapat 
menyelesaikan masalah kesesakan dan hanya menimbulkan lagi banyak kesulitan. 

Dengan itu, saya memohon agar EPU dapat mengkaji semula had 
perancangan projek ini dengan serta-merta supaya skop kerjanya dapat lebih 
menyeluruh dan skop kerjanya dapat dipanjangkan sehingga di mana jalan 
penyambung ini dapat direka bentuk sebagai satu rangkaian jalan elevated terus dari 
jalan Lapangan Terbang Subang dan berakhir di Persiaran Kewajipan selepas 
persimpangan Persiaran Murni dan Persiaran Subang Permai.  Ini perkara pertama 
yang ingin saya bangkitkan dan berharaplah pihak EPU dapat mengkaji semula skop 
kerja yang telah pun ditetapkan awal itu. 



yang perlu kita utamakan, yang perlu kita titik beratkan supaya institusi masjid ini dibina dengan begitu sesuai, dengan begitu baik sekali supaya jemaah di kawasan berkenaan tertarik kepada masjid. Jadi, kalau kita lihat di Pantai Timur, contohnya di Kelantan, masjid-masjidnya begitu uzur, sangat uzur. Bocor sana sini, kedudukannya agak tidak menarik minat kepada jemaah untuk hadir ke masjid. Jadi, saya menyerulah kepada kerajaan supaya memberi tumpuan khusus kepada pembinaan ataupun ubahsuai masjid supaya menjadi tempat yang menarik minat kepada masyarakat terutamanya yang beragama Islam. Tuan Pengerusi [Datuk Dr. Yusof bin Yacob]: Ya, Yang Berhormat, masa sudah cukup Yang Berhormat. Ir. Shaari bin Hassan: Sedikit lagi, ya. Bagi Maksud P.6, Butiran 03400- Kompleks Latihan Islam/Tahfiz, di mana kita lihat bahawa kerajaan telah membina beberapa kompleks latihan dan tahfiz ini, tetapi jumlahnya tidak mencukupi. Saya menyeru kepada kerajaan supaya membina pusat-pusat tahfiz ini di setiap Parlimen supaya kita dapat memperkembangkan anak-anak muda kita, belia kita supaya minat untuk mempelajari Al-Quran dan juga Tahfiz. Dengan itu Tuan Pengerusi, saya menyokong. Terima kasih. Tuan Pengerusi [Datuk Dr. Yusof bin Yacob]: Kelana Jaya. 12.49 tgh. Tuan Loh Seng Kok [Kelana Jaya]: Terima kasih Tuan Pengerusi. Saya juga ingin mengambil bahagian di dalam perbahasan ini menyentuh Maksud B.6- Jabatan Perdana Menteri, yang menyentuh tentang Unit Perancang Ekonomi yang meliputi Butiran 020600, 020500 dan juga 020300. Tuan Pengerusi, Unit Perancangan Ekonomi diberi tanggungjawab yang amat berat untuk membantu kerajaan, membantu negara untuk membangunkan ekonomi negara kita. Saya ingin pergi terus kepada projek yang lebih spesifik. Ada projek- projek yang dirancang oleh Unit Perancang Ekonomi itu, saya rasa perlu dilihat semula. Perkara ini pernah saya bangkitkan dalam Dewan ini dan dijawab oleh Setiausaha Parlimen Kementerian Kerja Raya mengatakan akan mengambil perhatian. Projek yang saya sebutkan ini ialah projek pembinaan jalan penyambung Subang Kelana. Selepas itu saya ada menulis surat kepada Kementerian Kerja Raya (JKR) dan JKR membalas surat saya mengatakan projek ini skop kerjanya adalah ditetapkan oleh Unit Perancang Ekonomi (EPU) di Jabatan Perdana Menteri. JKR hanya sebagai agensi pelaksanaan sahaja. Tuan Pengerusi, kita semua faham bahawa projek-projek seperti ini adalah untuk membantu negara dan juga masyarakat tempatan dengan matlamat akan membawa pertumbuhan ekonomi kepada negara kita yang berkekalan di samping mengekalkan kestabilan sosioekonomi negara dan saya percaya apabila EPU menetapkan skop kerja yang sebenarnya, sememangnya telah meneliti segala laporan yang dikemukakan termasuklah laporan Traffic Impact Study, Environmental Impact Assessment, Social Impact Study dan sebagainya barulah projek ini dapat diluluskan untuk dilaksanakan oleh pihak-pihak yang tertentu. Tuan Pengerusi, tentang projek pembinaan jalan penyambung Subang Kelana ini pada pendapat kita terutamanya kepada penduduk tempatan memang kerajaan berhasrat untuk memudahkan pergerakan lalu lintas demi untuk meningkatkan kualiti hidup dan juga pergerakan aktiviti ekonomi di situ di mana tidak adanya kesesakan jalan, pengguna jalan dapat menjimatkan masa, menjimatkan bahan api, maka dengan itulah pergerakan ekonomi akan lebih giat lagi. Tetapi dari segi skop kerja yang telah ditetapkan oleh pihak EPU seperti mana yang telah diberitahu kepada saya oleh pihak JKR bahawa ini adalah ditetapkan oleh EPU, kita nampaknya mungkin tidak dapat menyelesaikan masalah kesesakan dan hanya menimbulkan lagi banyak kesulitan. Dengan itu, saya memohon agar EPU dapat mengkaji semula had perancangan projek ini dengan serta-merta supaya skop kerjanya dapat lebih menyeluruh dan skop kerjanya dapat dipanjangkan sehingga di mana jalan penyambung ini dapat direka bentuk sebagai satu rangkaian jalan elevated terus dari jalan Lapangan Terbang Subang dan berakhir di Persiaran Kewajipan selepas persimpangan Persiaran Murni dan Persiaran Subang Permai. Ini perkara pertama yang ingin saya bangkitkan dan berharaplah pihak EPU dapat mengkaji semula skop kerja yang telah pun ditetapkan awal itu.